section_heading: Vrsar u Domovinskom ratu
paragraph_text: Dana 21. prosinca 1991. godine JNA je s čak sedam borbenih zrakoplova MIG 21, raketirala i bombardirala sa zabranjenim kasetnim bombama aerodrom Crljenku u Vrsaru, pri čemu je poginuo Dragutin Barić i njegov kolega Dragan Garvan iz Kutine. Zrakoplovni tehničar Dragutin Barić iz Svete Marije jedan je od stvaratelja Hrvatskog ratnog zrakoplovstva. Dragovoljno se uključio u obranu domovine. Po zapovjedi stožera upućen je na sportski aerodrom „Crljenka“ u Vrsaru radi vođenja stručnog tima za osposobljavanje i prilagodbu raspoloživih zrakoplova za ratne zadaće.<ref>Udruga hrvatskih dragovoljaca Domovinskog rata Vrsarski dragovoljci posjetili Općinu Sveta Marija, 12. travnja 2011. <ref>Dogodilo se na današnji dan - Domovinski Rat Borna Marinić: Sjećanje na heroja Dragutina Barića - 21. prosinca, objavljeno 22. prosinca 2014. (pristupljeno 16. kolovoza 2015.)<ref>Narod.hr Petar Horvatić: ''21. prosinca 1991. Vrsar – sedam MIG-ova 21 posijalo smrt i razaranje u pitomoj Istri'' 21. prosinca 2017. (pristupljeno 9. travnja 2020.)